Vinnige resep: Hoenderslaai | Rapport
Vinnige resep: Hoenderslaai
Groen slaaie is maklik en lekker om te maak. Enige bestanddeel van jou keuse (solank dit mooi lyk) kan gebruik word. ’n Slaaisous is ook nie nodig nie, maar dit gee miskien net ietsie ekstra aan die slaai. Bedien verkieslik dadelik terwyl die slaaiblare nog bros is.Hoenderslaai Lewer 4 porsies500 g (omtrent 4) hoenderborsies 30 ml (2 e) olyfolie 30 ml (2 e) ligte bruinsuiker 30 ml (2 e) vars suurlemoensap 2 ml (¼ t) sojasous sout en vars gemaalde swartpeper na smaak 1 botter-blaarslaai, in stukkies gebreek 20 g roketblare1 avokadopeer, gehalveer en in skywe gesny omtrent 70 g pikante rissies soos Peppadews, in skywe gesny omtrent 150 g pitlose, swart olywe4 selderystingels, grof gekap 4 sprietuie, gekap Mosterdheuningslaaisous 45 ml (3 e) olyfolie 45 ml (3 e) vars suurlemoensap 5 ml (1 t) heelkorrelmosterd 15 ml (1 e) heuning 15 ml (1 e) gekapte, vars origanum of 5 ml (1 t) droë sout en vars gemaalde swartpeper na smaak Metode 1 . Sny hoenderstukke in repe. Meng die olie, bruinsuiker, suurlemoensap, sojasous en geurmiddels by. Laat vir omtrent 15 minute staan. Plaas op oondrak en rooster vir omtrent 10 minute tot gaar en goudbruin. Borsel met die sous gedurende die roostertyd. Laat hoender afkoel.2. Plaas die blaarslaaistukke en roketblare in ’n opdienbak. Rangskik die avokadopeer, pikante rissies, olywe, seldery en sprietuie op die blare. Pak die hoenderrepe bo-oor.3. Slaaisous: Kombineer al die bestanddele vir die slaaisous en giet oor die slaai. Bedien dadelik.
SQL & VBA Payroll Analyst
GautengEmployment LinkR12 500 - R14 000 Per Month